CELEX: 32020D0490
Language: da
Date: 2020-04-02 00:00:00
Title: Rådets afgørelse (FUSP) 2020/490 af 2. april 2020 om ændring af afgørelse 2014/932/FUSP om restriktive foranstaltninger på baggrund af situationen i Yemen

3.4.2020   
               
               
                  DA
               
               
                  Den Europæiske Unions Tidende
               
               
                  L 105/7
               
            
         RÅDETS AFGØRELSE (FUSP) 2020/490
         af 2. april 2020
         om ændring af afgørelse 2014/932/FUSP om restriktive foranstaltninger på baggrund af situationen i Yemen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 18. december 2014 vedtog Rådet afgørelse 2014/932/FUSP (1) om restriktive foranstaltninger på baggrund af situationen i Yemen.
                  
               
                     (2)
                  
                  
                     Den 25. februar 2020 vedtog FN's Sikkerhedsråd resolution 2511 (2020), der udtrykker bekymring over de aktuelle politiske, sikkerhedsmæssige, økonomiske og humanitære udfordringer i Yemen og gentager sin opfordring til alle parter i Yemen om at løse deres uoverensstemmelser gennem dialog og høring.
                  
               
                     (3)
                  
                  
                     FN's Sikkerhedsråds resolution (UNSCR) 2511 (2020) understreger betydningen af at lette den humanitære bistand og fastslår, at komitéen, der er nedsat i henhold til punkt 19 i UNSCR 2140 (2014), efter en konkret og individuel vurdering kan undtage enhver aktivitet fra de sanktioner, som Sikkerhedsrådet indførte i UNSCR 2140 (2014) og UNSCR 2216 (2015), hvis komitéen fastslår, at en sådan undtagelse er nødvendig for at lette FN's og andre humanitære organisationers arbejde i Yemen eller med henblik på andre formål, der er i overensstemmelse med målsætningerne i nævnte resolutioner.
                  
               
                     (4)
                  
                  
                     UNSCR 2511 (2020) bekræfter også, at seksuel vold under væbnede konflikter og rekruttering eller anvendelse af børn i væbnede konflikter i strid med folkeretten kan udgøre en handling som omhandlet i punkt 18, litra c), i UNSCR 2140 (2014) og derfor en strafbar handling, der består i at deltage i eller yde støtte til handlinger, der truer freden, sikkerheden eller stabiliteten i Yemen, jf. nævnte resolutions punkt 17.
                  
               
                     (5)
                  
                  
                     Der er behov for yderligere handling fra Unionens side for at gennemføre visse foranstaltninger i denne afgørelse.
                  
               
                     (6)
                  
                  
                     Afgørelse 2014/932/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse 2014/932/FUSP foretages følgende ændringer:
            
                        1)
                     
                     
                        Artikel 2a, stk. 1, litra c), affattes således:
                        
                                    »c)
                                 
                                 
                                    planlægning, ledelse eller udførelse af handlinger, der krænker gældende international menneskerettighedslovgivning eller humanitær folkeret, eller handlinger, som udgør en overtrædelse af menneskerettighederne, herunder seksuel vold under væbnede konflikter og rekruttering eller anvendelse af børn i væbnede konflikter i strid med folkeretten, i Yemen, eller«
                                 
                              
                  
                        2)
                     
                     
                        Artikel 2b, stk. 1, litra c), affattes således:
                        
                                    »c)
                                 
                                 
                                    planlægning, ledelse eller udførelse af handlinger, der krænker gældende international menneskerettighedslovgivning eller humanitær folkeret, eller handlinger, som udgør en overtrædelse af menneskerettighederne, herunder seksuel vold under væbnede konflikter og rekruttering eller anvendelse af børn i væbnede konflikter i strid med folkeretten, i Yemen, eller«
                                 
                              
                  
                        3)
                     
                     
                        Følgende artikel indsættes:
                        
                           »Artikel 6a
                           
                           Uanset de foranstaltninger, der er indført ved UNSCR 2140 (2014) og UNSCR 2216 (2015), skal den kompetente myndighed i en medlemsstat give den fornødne tilladelse, forudsat at sanktionskomitéen efter en konkret og individuel vurdering har fastslået, at en undtagelse er nødvendig for at lette FN's og andre humanitære organisationers arbejde i Yemen eller for andre formål, der er forenelige med nævnte resolutioners mål.«
                        
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 2. april 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse 2014/932/FUSP af 18. december 2014 om restriktive foranstaltninger på baggrund af situationen i Yemen (EUT L 365 af 19.12.2014, s. 147).